Ibrahim Tako ko Galadiman Bida (1916–1978) ɗan siyasan Nijeriya ne, malami tsohon ministan tarayya na jiha kuma mukaddashin Ministan Tsaro a shekarar 1969. Haihuwar Bida, mahaifinsa Aliyu Galadima shine galadiman Bida babban basarake. Ya fara karatun sa a makarantar firamare ta Bida a shekara ta 1927 da Niger Middle School daga shekara ta 1930 zuwa ahekarar 1933 sannan a 1933 ya halarci Katsina Higher College har zuwa 1936 kuma ya sami babbar takardar shaidar firamare a 1936 sannan ya tafi makarantar share fagen shiga jami'a ta Exeter domin gudanar da aikin gwamnati a 1951 ya gama a shekarar 1954. Tako ya fara aiki a makarantar Midil ta Neja a shekarar 1938 a Bida a can ya koyar a shekara takwas har zuwa 1948 daga baya ya kasance kansila na karamar hukumar da kula da harkokin ilimi na gundumomi daga shekarar 1956 zuwa 1959 kuma ya kasance shugaban kwamitin harkokin 'yan sanda da Kwamishinan farar hula a Legas kafin komawa zuwa Lagos ya kasance babban magatakarda Bida Native Authority.